სვეტლა-ნად-საზავოუ

სვეტლა-ნად-საზავოუ () — ქალაქი ჩეხეთის რესპუბლიკის ვისოჩინის მხარეში,  ჰავლიჩკუვ-ბროდის რაიონში მდებარეობს. ქალაქში ქალთა დიდი კოლონია მდებარეობს და ჩეხეთში ამით არის ცნობილი.

ადმინისტრაციული ერთეულები
სვეტლა-ნად-საზავოუს მუნიციპალიტეტში ჯამში 15 ადმინისტრაციული ერთეულია.
სვეტლა-ნად-საზავოუ
ბენატიცე
დოლნი-ბრჟეზინკა
დოლნი-დლუჟინი
ზავიდკოვიცე
იოზეფოდოლი
კოხანოვი
ლეშტინკა
ლიპნიჩკა
მრზკოვიცე
ოპატოვიცე
ჟებრაკოვი
რადოსტოვიცე
ჰორნი-ბრჟეზინკა
ჰორნი-დლუჟინი

გეოგრაფია
სვეტლა-ნად-საზავოუ ქალაქ ჰავლიჩკუვ-ბროდიდან ჩრდილო-დასავლეთით, დაახლოებით 14 კილომეტრში მდებარეობს, ხოლო იიჰლავიდან 32 კილომეტრითაა დაცილებული. მუნიციპალიტეტი ზემო საზავის ბორცვებზეა, მისი უმაღლესი წერტილია ჟებრაკოვსკის გორა, რომლის სიმაღლე 601 მეტრია ზღვის დონიდან. ქალაქს ჰკვეთს მდინარე საზავა, რომელსაც საზავკას ღელე ერთვის ქალაქის აღმოსავლეთით. მუნიციპალიტეტის ტერიტორიაზე რამდენიმე სათევზაო ტბორია მოწყობილი.
მინი|სვეტლა-ნად-საზავოუს ციხე
მინი|წმინდა ვაცლავის ეკლესია
ისტორია
სვეტლა ისტორიულ წყაროებში პირველად 1207 წელს არის მოხსენიებული. 1343 წელს პარდუბიცეს მთავარეპისკოპოსმა არნოშტმა ქალაქის ეკლესიას სამრევლო ეკლესიის სტატუსი უბოძა. 1385 წელს აქაური მამულები ალბერტ შტენბერკელმა შეიძინა, 1292 წელს კი გრაფმა შტეფან შტენბერკელმა პირველი ციხესიმაგრე ააგო. ქალაქის მახლობლად 1423 წელს ჰუსიტების რადიკალურმა ფრთამ ორებიტების სექტა ჩამოაყალიბეს, რომლებსაც თავდაპირველად „მცირე ტაბორიტები“ ეწოდებოდათ. 1424 წელს იან ჟიჟკას გარდაცვალების შემდეგ კი საკუთარ თავს „ობლებად“ მოიხსენიებდნენ.

1562 წელს იმპერატორმა ფერდინანდ I-მა სვეტლა პატარა ქალაქად გამოაცხადა. ქალაქს მან ყოველწლიური და ყოველკვირეული ბაზრობების ჩატარების ნებართვა მისცა.

XVII საუკუნეში სვეტლაში მინის წარმოება განვითარდა. 1867 წელს ქალაქში დაიწყეს რკინიგზის მშენებლობა. მეორე მსოფლიო ომის დროს ქალაქი მესამე რაიხის ერთ-ერთი სამხედრო ბაზა იყო

ღირსშესანიშნაობები
ქალაქის მთავარი ღირსშესანიშნაობა სვეტლა-ნად-საზავოუს ციხეა. პირველად აქ ციხესიმაგრე ლიპელმა ბურიან ტრსკამ 1567 წელს აღადგინა. დღეს ის ღიაა დამთვალიერებელთათვის და რამდენიმე ექსპოზიციის ნახვაა შესაძლებელი. მისი ნაწილი გამოიყენება სასტუმროდ.მასპინძლობს, ხოლო ციხის ნაწილი სასტუმროდ გამოიყენება. ციხის მიდამოებში 16 ჰექტარზე გაშენებულია ინგლისური ბაღი, რომელიც 1871 წელს დაარსდა.

სვეტლა-ნად-საზავოუს მნიშვნელოვანი ნაგებობაა წმინდა ვაცლავის ეკლესია. თავდაპირველად ის გოტიკური ეკლესია იყო, რომელიც მოგვიანებით რენესანსისა და ბაროკოს სტილში აღადგინეს. მას არატიპიური კოშკი აქვს.

ქალაქის ებრაული სასაფლაო 1742 წელს დაარსდა და აქ ადამიანებს 1886 წლამდე კრძალავდნენ.

ცენტრალური მოედნის მეორე ღირსშესანიშნაობაა ქალაქის მერია, რომელიც XVIII და XIX საუკუნეების მიჯნაზე აშენდა.

ცნობილი ადამიანები
ალოიზ იელენი (1801–1857)  — კომპოზიტორი
იაროსლავ პანუშკა (1872–1958) — მხატვარი და ილუსტრატორი
ოსკარ მორავეცი (1917–2007) — კომპოზიტორი
ბლანკა მატრაგი (დაბ. 1953) — ჩეხი მოდის დიზაინერი, რომელიც ბეირუთსა და პრაღაში მოღვაწეობს
მარტინა კრუპიჩკოვა (დაბ. 1975) — მხატვარი

რესურსები ინტერნეტში

სქოლიო

კატეგორია:ვისოჩინის მხარის ქალაქები